**II. Felhívásspecifikus kiválasztási kritériumok**

Kizárólag az általános kiválasztási kritériumokat kiegészítő, felhívásspecifikus kiválasztási kritériumok kerülnek felsorolásra.

**TOP\_Plusz-6.1.4-23 Aktív turizmus fejlesztése**

* 1. **Felhívás célja, tartalma azonosítása:**

A felhívás az ország kevésbé fejlett régióiban nyújt támogatást a több megállópontot érintő, hálózatos fejlesztésekhez, illetve országos jelentőségű aktív- és ökoturisztikai fejlesztések megvalósításához.

Az aktív- és ökoturisztikai fejlesztések elsősorban természetileg különleges adottságokkal bíró, elmaradottabb vidéki területeket céloznak, ahol egyéb gazdasági tevékenységek híján a helyi lakosság foglalkoztatási lehetőségei nagyon korlátozottak. Ezekben a térségekben gyakran a turizmus jelenti az egyetlen kitörési lehetőséget, következésképpen az ágazat kiemelten fontos szerepet játszik a vidéki térségek munkahelyteremtésében, ahol kevés számú munkahely létrejötte is jelentős hatású lehet.

A fejlesztések minden esetben a helyi közösség érdekeivel és a természetvédelmi szempontok figyelembevételével valósulnak meg, így túlmutatnak a gazdasági hasznokon, hosszú távon szolgálják egy térség, helyi közösség, és a természet fenntartható fejlődésének érdekeit is. Az aktív turizmus tehát társadalmi státusztól függetlenül szolgálja a lakosságot, ezáltal erősíti a társadalmi befogadást.

* 1. **Pályázók köre:**

**Önállóan támogatási kérelmet nyújthatnak be:**

* Helyi önkormányzatok (GFO 321) és társulásaik (GFO 327) és többségi tulajdonú gazdasági társaságaik (GFO 11, 57), kivéve a vármegyei Integrált Területi Programokban meghatározott azon városok és várostérségek önkormányzatai (GFO 321), illetve azok többségi önkormányzati tulajdonú gazdasági társaságai (GFO 11, 57), amelyek a Fenntartható Városfejlesztés keretében jogosultak támogatási kérelmet benyújtani.
* Egyéb, alapító okirat szerint aktív turizmussal is foglalkozó szövetségek (GFO 516, 517) és egyéb, alapító okirat szerint aktív turizmussal is foglalkozó egyesületek (GFO 529, 521)
* Országos sportági szakszövetségek közül Magyar Kajak-Kenu Szövetség (GFO: 515) Magyar Kerékpáros Szövetség (GFO: 515) Magyar Vitorlás Szövetség (GFO 515), Magyar Sí Szövetség (GFO 515)
* Jogszabály szerint az országos jelentőségű védett természeti területek természetvédelmi kezelésért felelős szervek: nemzeti park igazgatóságok (GFO 312)
* Aktív- és Ökoturisztikai Fejlesztési Központ Nonprofit Kft. (GFO 572)
* Állami tulajdonú, aktív turizmussal foglalkozó nonprofit gazdasági társaságok (GFO: 572, 573)
* Többségében állami tulajdonú erdőgazdaságok (GFO 113,114);
* Geoparkokat működtető, többségében állami vagy önkormányzati tulajdonú nonprofit gazdasági társaságok (GFO: 572) és civil szervezetek (GFO: 529)
* Natúrparkokat működtető, többségében állami vagy önkormányzati tulajdonú nonprofit gazdasági társaságok (GFO: 572) és civil szervezetek (GFO: 529)
* Védett természeti területek kezelését végző, többségében állami vagy önkormányzati tulajdonú nonprofit gazdasági társaságok (GFO: 572) és civil szervezetek (GFO: 529)
* MÁV Zrt., MÁV-Start Zrt., GYSEV Zrt.
* Kisvasutakat üzemeltető civil szervezetek és alapítványok (GFO 517, 521, 529, GFO 563, 565, 569)

**Önállóan nem, konzorciumi partnerként nyújthatnak be támogatási kérelmet az alábbi szervezetek:**

* Térségi fejlesztési tanács (GFO 362)
* Egyházi jogi személyek (GFO 55);
* Európai területi együttműködési csoportosulás (EGTC) – (GFO144)
* Önkormányzati hivatal (költségvetési szerv) (GFO 325)
* Országos Vízügyi Főigazgatóság és regionális vízügyi igazgatóságok
* Magyarország területén alapított és itt székhellyel rendelkező, jogi személyiségű alábbi GFO kóddal rendelkező civil szervezetek a 2011. évi CLXXV. törvény alapján (GFO 516, 517, 521, 529, 563, 565, 569)
* A vármegyei Integrált Területi Programokban meghatározott azon városok és várostérségek önkormányzatai (GFO 321), illetve azok többségi önkormányzati tulajdonú gazdasági társaságai (GFO 11, 57), amelyek a Fenntartható Városfejlesztés) keretében jogosultak támogatási kérelmet benyújtani.
  1. **Földrajzi területi korlátozás:**

A megvalósítás helyszíne a kevésbé fejlett régiók települései; kivéve: Budapest.

* 1. **Támogatási összeg:** 64,93 Mrd Ft
  2. **Elbírálás módja:** szakaszos
  3. **Alkalmazott kiválasztási eljárásrend:** TKR standard, TKR kiemelt
  4. **A felhívás a következő OP indikátorok teljesítéséhez járul hozzá:**

|  |  |
| --- | --- |
| **Indikátor megnevezése** | **Kódszám** |
|  | |
| Támogatott kulturális és idegenforgalmi helyszínek száma | RCO77 |
| Turisztikai fejlesztéssel érintett nemzeti parkok, geoparkok, natúrparkok száma | TPO34 |

* 1. **Felhívásspecifikus nem hiánypótoltatható jogosultsági kritériumok:**

Nem releváns.

* 1. **Felhívásspecifikus hiánypótoltatható jogosultsági kritériumok:**

1. A hiánypótolható, kötelezően csatolandó mellékletek benyújtásra kerültek.
   1. **Felhívásspecifikus tartalmi kiválasztási kritériumok:**

|  |  |  |  |  |
| --- | --- | --- | --- | --- |
| **Azonosító** | **Kritérium megnevezése** | **Tartalmi magyarázat** | **Értékelési módszertan** | **Minősítés**  **(Megfelelt/Nem felelt meg/Részben megfelelt/Nem releváns)** |
|  | Kizáró okok vizsgálata | Nem támogatható kerékpáros infrastruktúra (pl. kerékpárút, kerékpársáv, vegyes forgalmú út) építésére irányuló projektek – a 2.3.2.2 pont kivételével – mivel ezek a TOP\_Plusz-1.1.3-21 (módosított kódszámon TOP\_Plusz-6.1.3-21) hatálya alá tartoznak. | A felhívások közötti lehatárolás miatt a felhívásból alapvetően nem támogatható kerékpáros infrastruktúra kialakítása, a támogatási kérelemhez benyújtott információk alapján vizsgálandó. | Megfelelt /Nem felelt meg. |
|  | Kizáró okok vizsgálata | Nem támogatható más OP-k, programok hatálya alá tartozó tevékenységek támogatása. | KEHOP Plusz / IKOP Plusz / VP hatálya alá tartozó fejlesztések nem támogathatóak, benyújtott projektdokumentáció alapján vizsgálandó. | Megfelelt /Nem felelt meg. |
|  | Szakmai indokoltság, megalapozottság | A fejlesztés országos viszonylatban is meghatározó jelentőségű, kiemelkedő turisztikai értékkel bíró attrakciót hoz létre egy meglévő természeti érték vagy természeti örökség fenntartható aktív- és ökoturisztikai hasznosítása céljából.  Pilot projekt esetében cél, hogy olyan jó gyakorlatok, módszertani segédletek szülessenek, amelyek széles körben hozzáférhetővé válnak minden érintett számára, aki aktív- vagy ökoturisztikai projektet tervez megvalósítani. | A felhívásban is megadott szempontok szerint a PET-ben kell alátámasztani a fejlesztés országos jelentőséget:  Hálózatos projekt esetén legalább 6 megállópontot érintő, országos jelentőségű hálózatok fejlesztése támogatható, ezen felül elvárás a már meglévő hálózatokhoz való kapcsolódás.  Nem hálózatos projekt esetén egyedi, különleges attrakció vagy kiemelt jelentőségű természeti érték bemutatását kell célozni, a helyszín 150 km-es körzetben nem lehet hasonló tematikájú attrakció, a célcsoportok alapján a látogatók nagyobb része (60%) legalább a megyén kívülről, vagy külföldről.  Pilot projekt esetében elvárás a fenntartható, környezettudatos és inkluzív turizmus előírásainak megfelelő, példaértékű, kísérleti jellegű aktív- és ökoturisztikai beruházások, nemzetközi példákat és hazai szakemberek ötleteit hasznosító fejlesztések és mintaprogramok megvalósítása, melyek a későbbiekben jó gyakorlatok alapját képezhetik és országosan alkalmazható, adaptálható megoldásként széleskörűen elterjeszthetők. | Megfelelt/Nem felelt meg/ |
|  | Szakmai indokoltság, megalapozottság | A fejlesztések hozzájárulnak a szezonalitás csökkentéséhez. | A felhívás egyértelmű szempontot tartalmaz, amelyre vonatkozó vállalásait a projektgazda a PET-ben fejti ki. | Megfelelt/Nem felelt meg |
|  | Szakmai indokoltság, megalapozottság | Szolgáltatások csak a turisztikai infrastruktúrát érintő egyéb beruházások részeként finanszírozhatók | Nem támogathatóak olyan fejlesztések, amelyek nem tartalmaznak infrastrukturális beruházást, erre vonatkozóan az értékelés során a tervezett önállóan támogatható tevékenységek alapján lehet döntést hozni. | Megfelelt/Nem felelt meg |
|  | Szakmai indokoltság, megalapozottság | A fejlesztés megvalósításának időtartama a felhívásban megadott időintervallum maximumán belül van. | A projektadatlapon megadott információk alapján vizsgálni szükséges, hogy a tervezett fejlesztés befejezésre kerül-e a felhívás szerint meghatározott határidőn belül. | Megfelelt/Nem felelt meg |
|  | Szakmai indokoltság, megalapozottság | A támogatási kérelem benyújtásához szükséges az Aktív- és Ökoturisztikai Fejlesztési Központ szakmai véleménye  A legalább 700 millió Ft-ot elérő vagy azt meghaladó támogatást igénylő projektek esetén az Aktív-és Ökoturisztikai Fejlesztési Központ konzorciumi partnerként történő bevonása szükséges, ez esetben szakmai vélemény kiállítása nem releváns. | Vizsgálni szükséges, hogy benyújtásra került-e az Aktív- és Ökoturisztikai Fejlesztési Központ szakmai véleménye, illetve 700 millió Ft- feletti projekt esetén az AOFK bevonásra került-e konzorciumi partnerként. | Megfelelt / Nem felelt meg |
|  | Fenntarthatóság és horizontális szempontok | Fejlesztések a természetvédelem és a környezeti fenntarthatóság szempontjai mentén valósulnak meg | A minden felhívás esetében kötelezően elvárt rezílienciavizsgálata mellett, az aktív turizmus felhívás esetében külön szempontok is megjelennek erre vonatkozóan, a szempontoknak való megfelelést a PET-ben kell bemutatni.  Vasúti szakaszok meghosszabbítása esetében azok nem érinthetnek védett természeti területet. | Megfelelt/Nem felelt meg |
|  | Fenntarthatóság és horizontális szempontok | Hozzájárulnak a természet és helyi értékek megőrzéséhez  A természet megóvására ösztönöznek; minimalizálják a turisták negatív környezeti hatásait  A létrejövő szolgáltatások kidolgozásakor figyelembe veszik és bevonják a helyi szolgáltatók termékeit, szolgáltatásait | Alapvető elvárás, hogy a fejlesztéseknek természeti értékek turisztikai hasznosítására kell irányulnia. A PET-ben megadott szempontok alapján a projektgazda bemutatja, mi a fejlesztés alapját biztosító egyedi természeti érték, milyen módon kívánja hasznosítani, a tervezett funkciók hogyan biztosítják a természet megóvását, vannak-e szemléletformáló elemek erre vonatkozóan. Milyen elképzelései vannak a helyi szolgáltatók bevonására: pl. árusítja azokat, programok megvalósításában helyi szolgáltatókat von be stb. | Megfelelt/Nem felelt meg/Részben megfelelt |
|  | Fenntarthatóság | A projektek üzleti lehetőséget biztosítanak kkv-k számára. | A felhívásban egyértelmű elvárásként fogalmazódik meg. A projekt üzleti lehetőséget kell, hogy biztosítson kkv-k számára, amelynek módját projektgazda a PET-ben bemutatja.  Alátámasztása: PET-ben bemutatásra kell kerülnie, az 1. mérföldkőig konkrét együttműködési megállapodások benyújtása.  A TSM-ben több vármegyénél külön pontozási szempontként jelenik meg, ha a kötelezően előírtnál több együttműködést valósít meg a projektgazda. | Megfelelt/Nem felelt meg |
|  | Horizontális szempontok | Biológiai aktivitás megőrzése | A támogatott projektből létrehozott, felújított vagy átépített épület, építmény, létesítmény tervezése, kivitelezése során biztosítani kell, hogy a fejlesztés során a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 9. melléklete szerint számított biológiai aktivitás érték a fejlesztéssel érintett telkeken nem csökken.  A követelmények teljesítését tájépítész, vagy természetvédelmi és tájvédelmi szakértői jogosultsággal rendelkező szakértőnek kell számítással alátámasztania, és nyilatkozatban igazolnia, amely egyben tartalmazza a biológiai aktivitás megőrzésével érintett terület nagyságát is.  A megfelelés vizsgálata a megalapozó dokumentumban tett vállalással végezhető. | Megfelelt / Nem felelt meg |
|  | Partnerség | A megfelelő partnerségi kör bevonás, egyeztetés megtörtént, megfelelően tervezett az együttműködés. | Vizsgálni szükséges, hogy a projekt céljainak elérése érdekében megfelelően felmérésre került-e a lehetséges partnerek köre és bevonásuk megtörtént-e.  Nem csak a konzorciumi együttműködés, hanem az egyéb szakmai együttműködés is elfogadható.  Nem elvárás, hogy minden lehetséges partner bevonása a támogatási kérelem benyújtásáig megtörténjen, azonban a megalapozó dokumentumban szükséges a partnerek körének felmérése és tervezett bevonásuk bemutatása. | Megfelelt / Részben megfelelt / Nem felelt meg |
|  | **Előnyben részesítést biztosító szempontok** | |  |  |
|  | Szakmai megalapozottság | A fejlesztés során építenek a helyi adottságokra, a helyi közösség által is támogatottak, számukra előnyösek.  A partnerség jegyében bevonják az önkormányzatokat és helyi közösségeket a projekt tervezésébe és a végrehajtás monitoringjába. | A PET-ben kerül bemutatásra milyen módon történt a tervezett fejlesztéssel kapcsolatban az önkormányzatokkal és helyi közösségekkel való partnerség kialakítása, a tájékoztatás, vélemények, ötletek összegyűjtése. Miért előnyös a helyi közösség számára a fejlesztés megvalósítása?  Megfelelt: Amennyiben a helyi önkormányzattal és a releváns helyi civil szervezetekkel előzetes egyeztetés és igényfelmérés történt, az eredménye bemutatásra került és igazoltan figyelembe veszi a beruházás ennek eredményét.  Részben megfelelt: Amennyiben vagy a helyi önkormányzattal vagy a releváns helyi civil szervezetekkel történt előzetes igényfelmérés, eredménye bemutatásra került és igazoltan figyelembe veszi a beruházás ennek eredményét.  Nem felelt meg: Amennyiben a beruházás indokoltságát a helyi civil szervezetekkel vagy önkormányzatokkal történt egyeztetés eredménye nem támasztja alá vagy nem került megfelelően bemutatásra.  Több fejlesztési helyszín esetében csak abban az esetben adható megfelelt vagy részben megfelelt érték, amennyiben minden helyszín esetében igazolt a megfelelés. | Megfelelt/Nem felelt meg/ Részben megfelelt |
|  | Szinergia | Projekt kapcsolódik korábbi turisztikai fejlesztéshez. | A szempontnak való megfelelést, a más vonzerőhöz való kapcsolódás módját a PET-ben be kell mutatni. Támogatott TOP / TOP Plusz / GINOP / VP projekthez való kapcsolódás esetén a projekt azonosítószámok megadása is szükséges. Ha a leírt kapcsolódás nem turisztikai projekthez történik, akkor alá kell támasztani, hogy a felvetett fejlesztés milyen módon releváns a tervezett turisztikai fejlesztés szempontjából.  Megfelelt: a projekt kapcsolódik más TOP, TOP Plusz, GINOP, VP vagy hazai költségvetési forrásból támogatott turisztikai vagy más, a turisztikai fejlesztés szempontjából releváns fejlesztéshez: pl.kerékpárút fejlesztés, egyéb útfejlesztés, élhető településfejlesztés stb..  Részben megfelelt: a projekt kapcsolódik egyéb vonzerőkhöz, de nem kapcsolódik más TOP, TOP Plusz, GINOP, VP vagy hazai költségvetési forrásból támogatott turisztikai vagy más, a turisztikai fejlesztés szempontjából releváns fejlesztéshez.  Nem felelt meg: amennyiben a fejlesztés nem kapcsolódik egyéb vonzerőkhöz, vagy más TOP, TOP Plusz, GINOP, VP vagy hazai költségvetési forrásból támogatott turisztikai vagy más, a turisztikai fejlesztés szempontjából releváns fejlesztéshez vagy a kapcsolódás nem került bemutatásra. | Megfelelt/Nem felelt meg/ Részben megfelelt |
|  | Integráltság | A projekt konzorciumi együttműködésben valósul meg. | A szempont vizsgálata a PET alapján történik.  Részben megfelelt: a projekt konzorciumban valósul meg.  Megfelelt: a projekt konzorciumban valósul meg és szakmai szervezetet is bevon a konzorciumba.  Nem felelt meg: a projekt nem konzorciumban valósul meg. | Megfelelt/Nem felelt meg/ Részben megfelelt |
|  | Költséghatékonyság | Egy új látogató elérésének várható költsége az igényelt támogatási összeg arányában (igényelt támogatás összege / tervezett látogatószám). | A szempont vizsgálata a PET részét képező Előzetes pénzügyi elemzés adatai alapján történik, amelyben szükséges megadni a tervezett látogatószámot.  A számítás a projektadatlapon megadott igényelt támogatás összege és a PET-ben megadott tervezett látogatószám alapján történik.  Megfelelt:  60 ezer Ft-nál alacsonyabb  Részben megfelelt: 60 ezer – 77 ezer között.  Nem felelt meg: 77 ezer Ft-nál magasabb. | Megfelelt/Nem felelt meg/ Részben megfelelt |

**Területspecifikus pontozásos kiválasztási kritériumok a**

**TOP\_Plusz-6.1.4-23 kódszámú, Aktív turizmus fejlesztése című felhívásban**

**Győr-Moson-Sopron vármegye területspecifikus kiválasztási kritériumai:**

|  | **Értékelési szempont** | **Adható pontszám** | **Magyarázat** |
| --- | --- | --- | --- |
| 0. | A projekt tartalmi megfelelősége | 0-50 | Az általános és felhívás-specifikus szövegesen értékelt releváns kiválasztási kritériumok alapján elért pontszám arányos összege. |
|  | **Hozzájárulás a megyei területfejlesztési program prioritásaihoz** | | |
| 1.1 | A tervezett projekt hozzájárulása a területfejlesztési program által meghatározott prioritásokhoz és az ezekhez rendelt intézkedésekhez | 0/5/10 | Győr-Moson-Sopron Megyei Területfejlesztési Stratégiai Program 3. Prioritások azonosítása fejezet (28. oldaltól). A dokumentum elérhetősége: <https://gyms.hu/gyor-moson-sopron-megye-strategiai-dokumentumok-2021-2027/>  0 pont: Ha a tervezett projekt nem illeszkedik egy prioritáshoz és ahhoz rendelt intézkedéshez sem  5 pont: A tervezett projekt részletesen bemutatja az adott prioritáshoz és az ahhoz rendelt intézkedéshez való illeszkedést.  Prioritás 5: Egészséges, aktív és támogató társadalom (57. oldal)  5 pont: A tervezett projekt részletesen bemutatja az adott prioritáshoz és az ahhoz rendelt intézkedéshez való illeszkedést. Prioritás 6: Területi egyenlőtlenségek mérséklése, a kohézió és az együttműködés erősítése (68. oldal) |
| 1.2 | Településtipizálás, illeszkedés a vármegyei ITP-hez | 0/1/2/3/4/  5/6 | Megyei ITP-ben szereplő komplex településfejlettségi mutató értékei alapján (2. sz. melléklet) szükséges a szempontnak való megfelelést bemutatni a megalapozó dokumentumban. A dokumentum elérhetősége (komplex\_norm, R oszlop):  <https://gyms.hu/gyor-moson-sopron-megye-strategiai-dokumentumok-2021-2027/>  0 pont: 0,86 és afelett  1 pont: 0,81-0,85 között  2 pont: 0,76-0,80 között  3 pont: 0,71-0,75 között  4 pont: 0,66-0,70 között  5 pont: 0,61-0,65 között  6 pont: 0,65 alatt |
|  | A pályázat konzorciumban történő megvalósítása | 0/10 | 0 pont: Ha a támogatást igénylő önállóan valósítja meg a pályázatot.  10 pont: Ha a támogatást igénylő konzorciumban valósítja meg a pályázatot. A szempontnak való megfelelés vizsgálata a támogatási kérelemhez benyújtott konzorciumi együttműködési megállapodás alapján történik. |
|  | **Népességmegtartó képesség erősítése, élhető település kialakítása** | | |
|  | Környezettudatos attrakció kialakítása valósul meg | 0/5/10/15/20 | Ha a projekt keretében környezettudatos attrakció nem valósul meg: 0 pont  Tudatos erőforrás használat (komposztálás, esővíz gyűjtése locsolásra, esővíz gyűjtése és felhasználása az épület vizesblokkjában) 5 pont  Hulladékminimalizálás (a teljes körű szelektív hulladékgyűjtés mellett a keletkező hulladék mennyiségének csökkentésére tett intézkedések (pl. csomagolásmentes termékek árusítása, egyszer használatos eszközök mellőzése) 5 pont  Helyi termékek, helyi szolgáltatók megjelenésének biztosítása a projekt megvalósítása és fenntartása során 5 pont  Környezeti szemléletformálás megvalósítása: (ismeretterjesztés, odalátogató turisták fenntartható fogyasztásra ösztönzése, erre irányuló kínálati elemek, szolgáltatások, programok megvalósítása) 5 pont  A szempontnak való megfelelést a PET-ben részletesen be kell mutatni. |
|  | A projekt helyszínének megközelíthetősége fenntartható eszközökkel biztosított | 0/4/8 | A szempontnak való megfelelést a PET-ben részletesen be kell mutatni.  Ha a projekt helyszínének megközelíthetősége fenntartható eszközökkel nem biztosított: 0 pont.  A fejlesztés helyszíne kerékpárúton megközelíthető: 4 pont  A fejlesztés helyszíne menetrendszerinti közlekedési eszközzel megközelíthető: 4 pont  Mindkét eszköz teljesülése esetén: 8 pont |
|  | A létrehozott kínálat regionálisan innovatív (új termék, vagy olyan termék, amely rendelkezik beazonosítható újdonságtartalommal): a fejlesztés eredményeként a desztináció kínálatában új, unikális kínálati elem jön létre | 0/4 | A térségben már jelen lévő turisztikai termék fejlesztése történik: 0 pont  Új, a térség kínálatában még nem létező vonzerő jön létre (csak olyan fejlesztés vehető figyelembe, amely legalább járási szinten jelenleg nem található meg a turisztikai kínálatban) és ez az PET-ben egyértelműen bemutatásra került: 4 pont |
|  | A projekt olyan járásban valósul meg, ahol kereskedelmi és/vagy regisztrált magánszálláshely található | 0/2/3/5 | A PET-ben be kell mutatni, hogy a fejlesztéssel érintett járás rendelkezik kereskedelmi / regisztrált magánszálláshellyel.  A járásban nincs kereskedelmi, vagy regisztrált magánszálláshely 0 pont  A járásban van regisztrált magánszálláshely 2 pont  A járásban van kereskedelmi szálláshely 3 pont  A járásban minkét típusú szálláshely van 5 pont |
|  | A fejlesztés 4 évszakos | 0/4/10 | 0 pont: csak nyáron jelent vonzerőt  4 pont: legalább tavasztól őszig igénybe vehető vonzerő  10 pont: mind a négy évszakban vonzerőt jelent  Fentiek a PET-ben leírtak alapján kerülnek értékelésre. |
|  | A fejlesztés során sor kerül több, aktív turisztikai jármód összehangolására. | 0/3/5 | A fejlesztési projekt aktív turisztikai jármódok (gyalogos/kerékpáros/lovas/vizi) közötti váltást nem tartalmaz: 0 pont  A fejlesztési projekt 1 jármódváltást tartalmaz: 3 pont  A fejlesztési projekt 2 vagy annál több jármódváltást tartalmaz: 5 pont  Fentiek a PET-ben leírtak alapján kerülnek értékelésre |
|  | A fejlesztés új munkahelyet teremt | 0/3/5 | A szempontnak való megfelelést a PET-ben részletesen be kell mutatni.  A fejlesztés nem teremt új munkahelyet: 0 pont  A fejlesztés legalább 1 részmunkaidős munkahelyet teremt: 3 pont  A fejlesztés legalább 1 főállású munkahelyet teremt: 5 pont  A szempont teljesítésére maximum 5 pont adható. |
|  | A projekt megvalósít olyan speciális elemet, amely – a kötelező akadálymentesítésen túlmenően – hozzáférhetővé teszi különböző fogyatékkal élő csoportok számára a turisztikai élményt (az attrakció kialakítása során figyelembe veszi fogyatékkal élők speciális igényeit a megkülönböztetésmentes turisztikai élmény biztosítása érdekében) | 0/5 | Nem 0  Igen 5  A PET-ben részletesen be kell mutatni, hogy a fejlesztés milyen speciális fejlesztési elemmel, eszközbeszerzéssel járul hozzá a kötelezően előírt akadálymentesítésen túl a fogyatékkal élők bevonásához, ki kell fejteni azt is pontosan mely csoportok speciális igényeit veszi figyelembe az attrakció kialakítása során. |
|  | A fejlesztés hozzájárul a vidéki életminőség javításához | 0/5 | A szempontnak való megfelelést a PET-ben részletesen be kell mutatni.  Ha a fejlesztés 10 ezer fő lélekszám feletti településen valósul meg: 0 pont  Ha a fejlesztés 10 ezer fő lélekszám alatti településen valósul meg: 5 pont |
|  | **Összesen:** | **143** |  |